CELEX: 32005D0625
Language: mt
Date: 2005-08-23 00:00:00
Title: 2005/625/KE: Deċiżjoni tal-Kummissjoni tat- 23 ta’ Awwissu 2005 Li tiddetermina l-kwantitajiet tal-bromid tal-metil li huma permessi għal użi kritiċi fil-Komunità Ewropea mill- 1 ta’ Jannar sal- 31 ta’ Diċembru ta’ l-2005 skond ir-Regolament (KE) Nru 2037/2000 dwar Sustanzi li Jnaqqsu s-Saff ta’ l-Ożonu (notifikata taħt dokument numru  C(2005) 468)

12.12.2006   
            
            
               MT
            
            
               Il-Ġurnal Uffiċjali ta’ l-Unjoni Ewropea
            
            
               293
            
         DEĊIŻJONI TAL-KUMMISSJONI
   tat-23 ta’ Awwissu 2005
   Li tiddetermina l-kwantitajiet tal-bromid tal-metil li huma permessi għal użi kritiċi fil-Komunità Ewropea mill-1 ta’ Jannar sal-31 ta’ Diċembru ta’ l-2005 skond ir-Regolament (KE) Nru 2037/2000 dwar Sustanzi li Jnaqqsu s-Saff ta’ l-Ożonu
   (notifikata taħt dokument numru C(2005) 468)
   (It-testi bil-Franċiż, bil-Ġermaniż, bil-Grieg, bit-Taljan, bil-Pollakk, bil-Portugiż, bl-Ispanjol, bl-Olandiż u bl-Ingliż biss huma awtentiċi)
   (2005/625/KE)
   IL-KUMMISSJONI TAL-KOMUNITAJIET EWROPEJ,
   Wara li kkunsidrat it-Trattat li jistabbilixxi l-Komunità Ewropea,
   Wara li kkunsidrat ir-Regolament (KE) Nru 2037/2000 tal-Parlament Ewropew u tal-Kunsill tad-29 ta’ Ġunju 2000 dwar Sustanzi li Jnaqqsu s-Saff ta’ l-Ożonu (1), u b’mod partikolari l-Artikolu 3 (2) tiegħu,
   Billi:
   
               (1)
            
            
               L-Artikoli 3(2)(i)(d) u 4(2)(i)(d) tar-Regolament (KE) Nru. 2037/2000 jipprojbixxu l-produzzjoni u l-importazzjoni rispettivament tal-bromid tal-metil għall-użi kollha wara l-31 ta’ Diċembru ta’ l-2004 ħlief, fost l-oħrajn, għall-użi kritiċi skond l-Artikolu 3(2)(ii) u l-kriterji stipolati fid-Deċiżjoni IX/6 tal-Partijiet tal-Protokoll ta’ Montreal. Eżenzjonijiet għall-użi kritiċi huma intenzjonati li jkunu derogi limitati sabiex jippermettu perjodu ta’ żmien qasir għall-adozzjoni ta’ l-alternattivi.
            
         
               (2)
            
            
               Id-Deċiżjoni IX/6 tistipola li l-bromid tal-metil għandu jikkwalifika bħala “kritiku” biss jekk l-applikant jiddetermina li n-nuqqas tad-disponibbiltà tal-bromid tal-metil għal dak l-użu speċifiku jista’ jirriżulta fi tfixkil sinifikanti tas-suq; u li ma hemm ebda alternattivi jew sostituti fiżiċi teknikament u ekonomikament vijabbli disponibbli għall-utent li huma aċċettabbli mill-aspett ambjentali u tas-saħħa u li huma xierqa għall-uċuħ u għaċ-ċirkostanzi tan-nominazzjoni. Aktar minn hekk, il-produzzjoni u l-konsum, jekk applikabbli, tal-bromid tal-metil għall-użi kritiċi għandhom jiġu permessi biss jekk il-passi tekniċi u ekonomiċi xierqa kollha ttieħdu għall-minimizzazzjoni ta’ l-użu kritiku u kull emissjoni assoċjata tal-bromid tal-metil. Applikant għandu wkoll juri li qiegħed isir sforz xieraq għall-evalwazzjoni, il-kummerċjalizzazzjoni u l-aċċertament ta’ l-approvazzjoni ta’ regolazzjoni nazzjonali ta’ l-alternattivi u tas-sostituti; u li l-programmi tar-riċerka jitwaqqfu sabiex ikun hemm lok għall-iżvilupp u l-użu ta’ l-alternattivi u s-sostituti.
            
         
               (3)
            
            
               Il-Kummissjoni rċeviet 84 proposta għall-użi kritiċi tal-bromid tal-metil minn għaxar Stati Membri inkluż il-Belġju (60 825 kg), Franza (467 135 kg), il-Ġermanja (45 250 kg), il-Greċja (227 280 kg), l-Italja (2 298 225 kg), il-Polonja (44 100 kg), il-Portugall (130 000 kg), Spanja (1 059 000 kg), l-Olanda (120 kg) u r-Renju Unit (140 408 kg). Intalab total ta’ 4 472 343 kg, li jinkludi 4 111 640 kg (92 %) għal użi ta’ qabel il-ħsad u 360 703 kg (8 %) għal użi ta’ wara l-ħsad għall-bromid tal-metil
            
         
               (4)
            
            
               Il-Kummissjoni applikat il-kriterji li jinsabu fid-Deċiżjoni IX/6 u fl-Artikolu 3(2)(ii) tar-Regolament (KE) Nru. 2037/2000 sabiex jiġi determinat l-ammont tal-bromid tal-metil li huwa eliġibbli li jkun liċenzjat għall-użu kritiku fl-2005. Il-Kummissjoni sabet li l-alternattivi xierqa kienu disponibbli fil-Komunità u li kienu saru aktar prevalenti f’ ħafna Partijiet tal-Protokoll ta’ Montreal fil-perjodu minn meta l-proposti ta’ użu kritiku tlestew mill-Istati Membri. Bħala riżultat ta’ dan, il-Kummissjoni ddeterminat li 2,777,333 kg ta’ bromid tal-metil jistgħu jintużaw fl-2005 sabiex jissodisfaw l-użi kritiċi f’ kull wieħed minn dawn l-Istati Membri. Dan l-ammont huwa ugwali għal 14.4 % tal-konsum ta’ l-1991 tal-bromid tal-metil fil-Komunità Ewropea u jindika li iktar minn 85 % tal-bromid tal-metil ġie ssostitwit minn alternattivi. Il-kategoriji ta’ użi kritiċi huma simili għal dawk li huma definiti fl-Anness II Tabella A tar-rapporti mill-Ewwel Laqgħa Straordinarja tal-Partijiet tal-Protokoll ta’ Montreal (2) u fit-Tabella 1A tad-Deċiżjoni XVI/2 tas-Sittax-il Laqgħa tal-Partijiet tal-Protokoll ta’ Montreal.
            
         
               (5)
            
            
               L-Artikolu 3(2)(ii) jeħtieġ lill-Kummissjoni tiddetermina wkoll liema utenti jistgħu jieħdu vantaġġ mill-eżenzjoni ta’ l-użi kritiċi. Billi l-Artikolu 17(2) jitlob lill-Istati Membri sabiex jiddefinixxu l-kondizzjonijiet ta’ kwalifiki minimi għall-personal involut l-applikar tal-bromid tal-metil, u billi l-fumigazzjoni huwa l-uniku użu, il-Kummissjoni ddeterminat li l-fumigaturi tal-bromid tal-metil huma l-uniċi utenti proposti mill-Istati Membri u awtorizzati mill-Kummissjoni li japplikaw il-bromid tal-metil f’ użi kritiċi. Il-fumigaturi huma kkwalifikati li japplikawh mingħajr periklu, minflok, per eżempju, il-bdiewa jew il-proprjetarji ta’ l-imtieħen li huma ġeneralment mhux ikkwalifikati li japplikaw il-bromid tal-metil iżda li huma s-sidien ta’ proprjetajiet li fihom dan jiġi applikat.
            
         
               (6)
            
            
               Id-Deċiżjoni IX/6 tistipola li l-produzzjoni u l-konsum tal-bromid tal-metil għall-użi kritiċi għandhom jiġu permessi biss jekk il-bromid tal-metil mhux disponibbli minn ħażniet eżistenti minn bromid tal-metil ibbankjat jew riċiklat. L-Artikoli 3(2)(ii) jistipolaw li l-produzzjoni u l-importazzjoni tal-bromid tal-metil għandha tiġi permessa biss jekk ebda bromid tal-metil riċiklat jew miġjub lura ma jkun disponibbli minn ebda Parti. Skond id-Deċiżjoni IX/6 u l-Artikolu 3(2)(ii), il-Kummissjoni ddeterminat li 205 926 kg ta’ Stokkijiet huma disponibbli għall-użi kritiċi. Il-Kummissjoni Ewropea ġabet fis-seħħ proċeduri ta’ liċenzjar saiex taċċerta li l-ħażniet jiġu użati qabel il-bromid tal-metil ma jiġi awtorizzat għall-importazzjoni jew il-produzzjoni.
            
         
               (7)
            
            
               Billi l-użi kritiċi tal-bromid tal-metil japplikaw mill-1 ta’ Jannar ta’ l-2005, u għall-finijiet ta’ aċċertament li l-kumpaniji interessati u l-operaturi jkunu jistgħu jibbenefikaw mis-sistema ta’ liċenzjar, huwa xieraq li din id-deċiżjoni preżenti għandha tapplika minn dik id-data.
            
         
               (8)
            
            
               Il-miżuri provduti f’ din id-Deċiżjoni huma skond l-opinjoni tal-Kumitat stabbilit skond l-Artikolu 18 tar-Regolament (KE) Nru 2037/2000/KE.
            
         ADOTTAT DIN ID-DEĊIŻJONI:
   Artikolu 1
   Ir-Renju tal-Belġju, ir-Repubblika Franċiża, ir-Repubblika Federali tal-Ġermanja, ir-Repubblika Ellenika, ir-Renju ta’ l-Olanda, ir-Repubblika Taljana, ir-Repubblika tal-Polonja, ir-Repubblika Portugiża, ir-Renju ta’ Spanja, u r-Renju Unit tal-Gran Brittanja u ta’ l-Irlanda ta’ Fuq għandhom jiġu permessi li jużaw total ta’ 2,777,333 kg ta’ bromid tal-metil għall-użi kritiċi mill-1 ta’ Jannar sal-31 ta’ Diċembru ta’ l-2005 għall-kwantitajiet speċifiċi u l-kategoriji dwar l-użu deskritti fl-Annessi 1-10.
   Artikolu 2
   Il-ħażniet iddikjarati li huma disponibbli għall-użi kritiċi mill-awtoritajiet kompetenti ta’ kull Stat Membru għandhom jitnaqqsu mill-ammont li jista’ jiġi importat jew prodott sabiex jissodisfa l-użi kritiċi f’ dak l-Istat Membru.
   Artikolu 3
   Din id-Deċiżjoni hija indirizzata lir-Renju tal-Belġju, ir-Repubblika Franċiża, ir-Repubblika Federali tal-Ġermanja, ir-Repubblika Ellenika, ir-Renju ta’ l-Olanda, ir-Repubblika Taljana, ir-Repubblika tal-Polonja, ir-Repubblika Portugiża, ir-Renju ta’ Spanja, u r-Renju Unit tal-Gran Brittanja u ta’ l-Irlanda ta’ Fuq.
   Artikolu 4
   Din id-Deċiżjoni tapplika mill-1 ta’ Jannar ta’ l-2005 u tiskadi fil-31 ta’ Diċembru ta’ l-2005.
   
      Magħmul fi Brussell, nhar it-23 ta’ Awwissu 2005.
      
         
            Għall-Kummissjoni
         
         Stavros DIMAS
         
            Membru tal-Kummissjoni
         
      
   
   
      (1)  ĠU L 244, 29.9.2000, p. 1. Regolament kif emendat l-aħħar mir-Regolament (KE) Nru 1804/2003 (ĠU L 265, 16.10.2003, p. 1).
   
      (2)  UNEP/OzL. Pro. ExMP/1/3. L-Ewwel Laqgħa Straordinarja tal-Partijiet tal-Protokoll ta’ Montreal li saret bejn l-24 u s-26 ta’ Marzu ta’ l-2004 f’Montreal, il-Kanada. ww.unep.org/ozone/Meeting_Documents/mop/index.asp
   
      ANNESS I
      IR-RENJU TAL-BELĠJU
      
                  Kategoriji ta’ użi kritiċi permessi
               
               
                  Kg
               
            
                  Koltivazzjoni ta’ ħass f’serer fil-ħamrija
               
               
                  23 000 
               
            
                  Koltivazzjoni ta’ indivja
               
               
                  2 190 
               
            
                  Koltivazzjoni ta’ tadam f’serer fil-ħamrija
               
               
                  4 846 
               
            
                  Koltivazzjoni ta’ bżar u brunġiel f’ serer fil-ħamrija
               
               
                  3 000 
               
            
                  Koltivazzjoni ta’ ħjar f’serer fil-ħamrija
               
               
                  549 
               
            
                  Koltivazzjoni f’ għelieqi fil-miftuħ ta’ asparagu abjad
               
               
                  225 
               
            
                  Koltivazzjoni ta’ xtieli tal-frawli
               
               
                  2 306 
               
            
                  Frott żgħir imġerreb (ħlief il-frawli, u r-replant)
               
               
                  1 350 
               
            
                  Żrigħ fl-egħlieqi fil-miftuħ ta’ kurrat u basal
               
               
                  660 
               
            
                  Fjuri li jinqatgħu li huma protetti (ħlief ward u kriżantemi)
               
               
                  2 794 
               
            
                  Koltivazzjoni tal-kriżantemi li jinqatgħu li huma protetti
               
               
                  896 
               
            
                  Koltivazzjoni fil-miftuħ fil-ħamrija ta’ stock ta’ pjanti għadhom żgħar
               
               
                  630 
               
            
                  Koltivazzjoni ta’ siġar għadhom żgħar f’ għelieqi ta’ ħamrija fil-miftuħ
               
               
                  230 
               
            
                  Mtieħen tat-dqiq (17 –il mitħna)
               
               
                  4 264 
               
            
                  Strutturi u għamara antiki li ma jistgħux jiċċaqalqu (Axel Vervoort; Gemeentebestuur Bonheiden)
               
               
                  199 
               
            
                  Bini antik (monumenti u residenzi privati kklassifikati)
               
               
                  438 
               
            
                  Strutturi u oġġetti (knejjes, djar, strutturi għall-ipproċessar ta’ l-ikel) esklużi oġġetti li jistgħu jiċċaqalqu
               
               
                  307 
               
            
                  Bini antik (oġġetti antiki ħafna, strutturi ta’ soqfa u għamara fissa f’ kostruzzjonijiet storiċi- impriżi Prohygiena)
               
               
                  282 
               
            
                  Postijiet għal xogħol fuq l-injam (6 postijiet)
               
               
                  101 
               
            
                  Postijiet għall-ipproċessar ta’ l-ikel (21 post)
               
               
                  300 
               
            
                  Mtieħen (25 mitħna)
               
               
                  200 
               
            
                  Mtieħen tat-tqieq (Bloemmolens Diksmuide)
               
               
                  72 
               
            
                  Strutturi għall-ħażna ta’ l-ikel (niexef) (17 –il post)
               
               
                  120 
               
            
                  Tagħmir elettroniku sensittiv
               
               
                  50 
               
            
                  Silos vojta (proprjeta ta’ 37 impriża)
               
               
                  43 
               
            
                  Postijiet għall-ipproċessar ta’ l-ikel (1 mill - Molens Vandenbempt)
               
               
                  15 
               
            
                  Knejjes, monumenti u kwartieri ta’ bastimenti (Bugbusters)
               
               
                  59 
               
            
                  Total
               
               
                  49 126 
               
            Stokkijiet ta’ bromid tal-metil disponibbli għall-użi kritiċi fl-Istat Membru = 2 848 kg
   
   
      ANNESS II
      IR-REPUBBLIKA TA’ FRANZA
      
                  Kategoriji ta’ użi kritiċi permessi
               
               
                  Kg
               
            
                  Tadam u brunġiel (protetti u fil-miftuħ)
               
               
                  33 250 
               
            
                  Ħjar (protetti u fil-miftuħ)
               
               
                  21 140 
               
            
                  Karrotti speċjali l jikbru f’ ħamrija tar-ramel (kkoltivati fi Brittany, maħsuda bl-idejn u li huma suxxettibbli għall-Fusarium solani u Rhizoctonia violacea)
               
               
                  8 000 
               
            
                  Xtieli ta’ frawli
               
               
                  37 600 
               
            
                  Frott ta’ frawli prodott mill-impriża Perigord
               
               
                  34 000 
               
            
                  Ranunculus, Anemone, Paeonia u ġilju tal-widien fl-egħlieqi fil-miftuħ
               
               
                  21 785 
               
            
                  Replant ta’ tuffieħ, lanġas, ħawħ, nuċiprisk, berquq, għajnbaqar u lampun
               
               
                  10 000 
               
            
                  Koltivazzjoni ta’ siġar żgħar- Douglas Fir għal produzzjoni ta’ tartuf
               
               
                  2 000 
               
            
                  Koltivazzjoni ta’ siġar tal-frott għadhom żgħar
               
               
                  2 000 
               
            
                  Żrieragħ li nbigħu mill-kumpanija PLAN-SPG
               
               
                  135 
               
            
                  Mtieħen
               
               
                  21 440 
               
            
                  Disinfezzjoni rapida ta’ ross fl-aħħar stadju
               
               
                  1 400 
               
            
                  Qastan
               
               
                  2 000 
               
            
                  Total
               
               
                  194 750 
               
            Stokkijiet ta’ bromid tal-metil disponibbli għall-użi kritiċi fl-Istat Membru = 14 280 kg
   
   
      ANNESS III
      IR-REPUBBLIKA FEDERALI TAL-ĠERMANJA
      
                  Kategoriji ta’ użi kritiċi permessi
               
               
                  Kg
               
            
                  Strutturi għall-ipproċessar ta’ l-ikel, speċjalment l-imtieħen, li jkollhom siti tal-fumigazzjoni ikbar minn 10 000  m3
                  
               
               
                  19 350 
               
            
                  Artefatti (Disinfezzjoni tal-moffa Serpula lacrimans fil-knejjes)
               
               
                  250 
               
            
                  Total
               
               
                  19 600 
               
            Stokkijiet ta’ bromid tal-metildisponibbli għall-użi kritiċi fl-Istat Membru = 7 000 kg
   
   
      ANNESS IV
      IR-REPUBBLIKA ELLENIKA
      
                  Kategoriji ta’ użi kritiċi permessi
               
               
                  Kg
               
            
                  Tadam (protetti)
               
               
                  92 000 
               
            
                  Ħjar (protetti inklużi l-koltivazzjonijiet fi strutturi tunnels li ġew miżjuda wara t-trattament, serer permanenti u polyhouses mingħajr limitazzjonijiet)
               
               
                  24 000 
               
            
                  Fjuri maqtugħin tal-qronfol, ward u gypsophila (fil-miftuħ u protett)
               
               
                  8 000 
               
            
                  Mtieħen, strutturi għall-ipproċessar ta’ l-ikel)
               
               
                  16 000 
               
            
                  Żbib u bajtar imnixxfin
               
               
                  3 081 
               
            
                  Total
               
               
                  143 081 
               
            Stokkijiet ta’ bromid tal-metil disponibbli għall-użi kritiċi fl-Istat Membru = 0 kg
   
   
      ANNESS V
      IR-REPUBBLIKA TALJANA
      
                  Kategoriji ta’ użi kritiċi permessi
               
               
                  Kg
               
            
                  Tadam (protetti)
               
               
                  671 000 
               
            
                  Fjuri li maqtugħin (protetti)
               
               
                  162 000 
               
            
                  Frott tal-frawli (protetti)
               
               
                  130 000 
               
            
                  Bettieħ (protetti)
               
               
                  112 000 
               
            
                  Bżar (protetti)
               
               
                  111 000 
               
            
                  Brunġiel (protetti)
               
               
                  96 000 
               
            
                  Xtieli ta’ frawli
               
               
                  78 000 
               
            
                  Mtieħen u proċessuri
               
               
                  89 600 
               
            
                  Artefatti tal-mużewijiet
               
               
                  4 180 
               
            
                  Total
               
               
                  1 453 780 
               
            Stokkijiet ta’ bromid tal-metil disponibbli għall-użi kritiċi fl-Istat Membru = 167 474 kg
   
   
      ANNESS VI
      IR-REPUBBLIKA TAL-POLONJA
      
                  Kategoriji ta’ użi kritiċi permessi
               
               
                  Kg
               
            
                  Ħxejjex mediċinali u faqqiegħ imnixxef bħala prodotti imnixxfin
               
               
                  3 500 
               
            
                  Xtieli ta’ frawli
               
               
                  34 600 
               
            
                  Total
               
               
                  38 100 
               
            Stokkijiet ta’ bromid tal-metil disponibbli għall-użi kritiċi fl-Istat Membru = 210 kg
   
   
      ANNESS VII
      IR-REPUBBLIKA PORTUGIŻA
      
                  Kategoriji ta’ użi kritiċi permessi
               
               
                  Kg
               
            
                  Fjuri li jinqatgħu (protetti u fil-miftuħ)
               
               
                  35 000 
               
            
                  Total
               
               
                  35 000 
               
            Stokkijiet ta’ bromid tal-metil disponibbli għall-użi kritiċi fl-Istat Membru = 0 kg
   
   
      ANNESS VIII
      IR-RENJU TA’ SPANJA
      
                  Kategoriji ta’ użi kritiċi permessi
               
               
                  Kg
               
            
                  Xtieli ta’ frawli (fi Castilla y León)
               
               
                  230 000 
               
            
                  Frott tal-frawli (protetti fi Huelva)
               
               
                  330 000 
               
            
                  Bżar (protetti, fi Murcia u fin-nofsinhar ta’ Comunidad Valenciana)
               
               
                  150 000 
               
            
                  Fjuri li jinqatgħu (protetti fi Cadiz u Sevilla)
               
               
                  47 700 
               
            
                  Fjuri li jinqatgħu fil-Cataluña
               
               
                  18 000 
               
            
                  Total
               
               
                  775 700 
               
            Stokkijiet ta’ bromid tal-metil disponibbli għall-użi kritiċi fl-Istat Membru = 8 309 kg
   
   
      ANNESS IX
      IR-RENJU TA’ L-OLANDA
      
                  Kategoriji ta’ użi kritiċi permessi
               
               
                  Kg
               
            
                  Disinfezzjoni wara l-ħsad ta’ xtieli tal-frawli
               
               
                  120 
               
            
                  Total
               
               
                  120 
               
            Stokkijiet ta’ bromid tal-metil disponibbli għall-użi kritiċi fl-Istat Membru = 250 kg
   
   
      ANNESS X
      IR-RENJU UNIT TAL-GRAN BRITTANJA U L-IRLANDA TA’ FUQ
      
                  Kategoriji ta’ użi kritiċi permessi
               
               
                  Kg
               
            
                  Frott ta’ frawli u lampuni (fil-miftuħ)
               
               
                  35 700 
               
            
                  Produzzjoni ta’ siġar ornamentali għall-kontroll tad-dbiel minħabba l- Verticillium
                  
               
               
                  5 000 
               
            
                  Mtieħen (46); u bini għall-qmuħ, qamħirrun u ross li huma operati mill-Quaker Oats, Kellogs, Weetabix Ltd, Ryecroft u EOM
               
               
                  18 326 
               
            
                  Prodotti imnixxfin (ġewż, frott imqadded, ross, fażola, qmuħ taċ-ċereali, żrieragħ li jittieklu) għall-Whitworths Ltd
               
               
                  1 571 
               
            
                  Mtieħen, żoni ta’ proċessar ta’ l-ikel għall-gallettini, tal-prodott lest u għall-ħażna li huma operati mir-Ryvita Company Ltd (Dorset)
               
               
                  1 787 
               
            
                  Strutturi – faċilitajiet u tagħmir, proċessar u ħażna operati mill-Whitworths Ltd
               
               
                  880 
               
            
                  Strutturi – bini għall-ħwawar operat min-Newly Weds Foods Ltd
               
               
                  1 125 
               
            
                  Impjanti għall-ipproċessar operat mill-Warehouse and Spice Grinding facility (Pataks Foods Ltd)
               
               
                  1 000 
               
            
                  Impjanti għall-ipproċessar li huma assoċjati mal-ħxejjex u l-ħwawar u li huma operati mill-British Pepper and Spice Ltd, Lion foods u East Anglian Food Ingredients
               
               
                  1 080 
               
            
                  Mħażen speċjalizzati għall-ġobon
               
               
                  1 561 
               
            
                  Prodotti ta’ ħwawar li huma infestati okkażjonalment (inklużi l-pappadams) ipproċessati mill-McCormick (UK) Ltd, British Pepper u Spice Ltd, East Anglian Food Ingredients u Pataks Foods Ltd
               
               
                  46 
               
            
                  Total
               
               
                  68 076 
               
            Stokkijiet ta’ bromid tal-metil disponibbli għall-użi kritiċi fl-Istat Membru = 6 554 kg